OpenLLM-France/wikimedia huggingface dataset:
# Adam Opel

Adam Opel (1837ko maiatzaren 9a, Rüsselsheim – 1895eko irailaren 8a, Rüsselsheim) alemaniar ingeniari bat izan zen, Opel auto lantegiaren sortzailea.
Frankfurt am Main hiritik hurbil dagoen Rüsselsheim udalerrian jaio zen, giltzarrapo lantegi batean langile gisa hasi zen. Gaztetan Europan zehar bidaiatu eta josteko makinez liluraturik gelditu zen. 183an josteko makinen ekoizpen masiborako Opel lantegia sortu zuen.
1868an Sophie Marie Scheller-ekin ezkondu zen. Bost seme izan zituzten: Carl, Wilhelm, Heinrich, Friedrich eta Ludwing. Guztiek familiaren negozioan parte hartu zutelarik.
1885ean Opelek ekoizpena aurrez-muntatutako txirrinduetara hedatu zuen.
1895ean hil zen, jada bere lantegia josteko makinen europar merkatuan liderra zela, urtero 2.000 unitate ekoiztuz.

## Ikus gainera

* Opel (alemaniar autogintza marka)

## Kanpo loturak

* Opel gunea, Adam Opeli buruzko informazioa
* Opelen biografia ofiziala
* Datuak: Q57479
* Multimedia: Adam Opel / Q57479
# Adam Rich

Adam Rich (Brooklyn, New York, 1968ko urriaren 12a - Los Angeles, Kalifornia, 2023ko urtarrilaren 7a) estatubatuar aktorea izan zen, Eight is enough (1977-1981) telesailean parte hartzeagatik ezaguna.

## Biografia

Batez ere 1970eko hamarkadan telebistan haur aktore gisa egindako agerraldiengatik ezaguna, zazpi urterekin debutatu zuen The Six Million Dollar Man (1976) saileko atal batean.
Handik urtebetera, hamarkadako telebista-izarretako bat bihurtu zuen papera lortu zuen: Nicholas Bradfordena, Tom Bradforden (Dick Van Patten) familia ugariaren seme txikia, Eight Is Enough telesail arrakastatsuan. Aitarekin eta askoz zaharragoak diren zazpi anai-arrebekin bizi den ume bihurri eta apur bat mimatuaren pertsonaiak ikusleen begikotasuna bereganatu zuen, eta laster bihurtu zen ekoizpenaren arrakastaren funtsezko elementuetako bat.
Richek Nicholas antzeztu zuen 1977tik 1981era bitartean Eight Is Enough antenan mantendu zen lau urteetan. Aldi berean, Estatu Batuetako beste telesail batzuetan ere parte hartu zuen, hala nola Fantasy Island (1978) edo The Love Boat (1979).
Sitcom telesaila bertan behera geratu ondoren, haur aktorearen karrera gainbehera etorri zen. 1983 eta 1985 bitartean, Presto-ri, aztiari ahotsa jarri zion Ziegak eta Herensugeak marrazki bizidunen sailean, eta Willie Aamesekin, Eight Is Enough filmaketako lankide ohiarekin, berriz ere platoa partekatu zuen.
Ondoren, telebistarako berariaz filmatutako bi filmetan parte hartu zuen, Bradford familiaren gorabeherei jarraipena emateko: Eight Is Enough: A Family Reunion (1987) eta An Eight Is Enough Wedding (1989). Ondoren, behin betiko erretiratu zen interpretaziotik. Berriz ere plato bat zapaldu zuen Baywatch (1993) saileko pasarte batean esku hartzeko.
Ondorengo ibilbidean droga-arazoak, lapurreta txikiak eta atxiloketa batzuk izan ditu, 2003an alkoholaren eraginpean gidatzea barne.
1996an Might Magazine aldizkariak aktorearen heriotz bortitzaren berri faltsua argitaratu zuen.
2023ko urtarrilaren 8an, TMZ hedabideak heriotza iragarri zuen, heriotzaren arrazoiak zehaztu gabe.

## Kanpo estekak

* IMDb-ko fitxa
* Datuak: Q1762781
* Multimedia: Adam Rich / Q1762781
# Jose Antonio Garate

Jose Antonio Garate Unanue Gipuzkoar kazetaria (Azkoitia, 1914ko urtarrilaren 16a - Bermeo, 2003). 1938. urtean apaiztu zen. Irugarrengoen Maixua, Anaitasuna eta Goiz-Argi euskal aldizkarietako eta Isaac López Mendizabalen Egutegia egutegiaren bultzatzaile eta laguntzailea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260579
# Jose Antonio Gisasola

Jose Antonio Gisasola, ezizenez Zelai (Mallabia, Bizkaia, 1958) harrijasotzailea da. Harri txikiekin, inoizko harri jasotzaile onenetakoa izan da: 1980ko hamarkadan harri handien txapelketak irabazi zituen eta 1990eko hamarkadan harri txikiak jasotzen ez zuen parekorik izan.

## Lorpenak

* Euskal Herriko Harri Handien Txapelketa (6):1981, 1984, 1985, 1986, 1987, 1988, 1989
* Euskal Herriko Harri Txikien Txapelketa (7): 1993, 1994, 1995, 1996, 1997, 1998, 1999

## Kanpo estekak

* Jose Antonio Gisasola "Zelai" harri-jasotzaileari Euskadi Irratian egindako elkarrizketa. 2015eko uztailaren 21a.
* Datuak: Q25476861
# Jose Antonio Goiria

Jose Antonio Goiria Muniozguren —goitizenez aita Txanton— (Galdakao, Bizkaia, 1908ko urriaren 25a - Gasteiz, Araba, 1990eko abenduaren 12a) euskal idazlea, euskaltzalea, karmeldarra eta apaiz katolikoa izan zen. Larreako karmeldarra izan zen Kolonbian apaiz izan aurretik. Euskal Esnaleak antolaturiko lehiaketako lehen saria eskuratu zuen 1926. urtean. Idazlan eta poesia gehienak Euzko Enda eta Karmel'dar Egutegia agerkarietan eman zituen argitara. Bereak dira B. Berriotxoaren Bizitza (1951), Karmen´go Eskapularioa (1952), Fatima-ko Ama birgiña (1955), Goibidez (1968) eta Kristoren Eliza (1971) lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260581
# José María Blanco White

José María Blanco White (Jaiotza-izena: José María Blanco Crespo; Sevilla, 1775eko uztailaren 11 – Liverpool, 1841eko maiatzaren 20a) espainiar idazlea izan zen. Apaiz ordenaturik, Cadiz eta Sevillan lan egin zuen. 1810ean Ingalaterrara joan zen, eta anglikanismora aldatu zen. Deitura aldatu zuen, eta Hego Ameriketako herrien askatasunaren alde idazten hasi zen El español agerkarian. Ingelesez eta gaztelaniaz idatzi zuen. Guztiz interesgarria da Blanco Whiteren Letters from Spain (1822, Gutunak Espainiatik), garaiko Espainiaz egiten duen kritikagatik. Haren lanik ospetsuena Mysterious night (Misteriozko gaua) sonetoa da, ingeles literaturako poesiarik onenetan sailkatu dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3047406
* Multimedia: José María Blanco White / Q3047406
# José María Bocanegra

José María de los Dolores Francisco Germán del Espíritu Santo Bocanegra y Villalpando (Calvillo, Aguascalientes, 1787ko uztailaren 25a - Mexiko, DF, 1862ko uztailaren 23a), José María Bocanegra izenarekin ezaguna, politikari, abokatu, ekonomista, idazle eta historialari mexikarra izan zen. Mexikoko presidentea izan zen 1829an, Vicente Guerreroren ordez.

## Kanpo estekak

* Datuak: Q1148281
* Multimedia: José María Bocanegra / Q1148281
# José María Bueno

José María Bueno Monreal (Zaragoza, 1904ko irailaren 11 – Iruñea, 1987ko abuztuaren 20) Espainiako kardinala zen, Gasteizko gotzaina izandakoa.

## Biografia

Madrilgo apaiztegian eta Erromako Pontificia Università Gregorianan eta Pontificia Università San Tommaso d'Aquinon ikasi zuen. 1927ko martxoaren 19an apaiz ordenatua, 1945 arte Madrilgo apaiztegian eta Kazetaritza eskolan izan zen irakaslea. Eliz-Epaitegian fiskala zen 1935 eta 1945 artean.
Pio XII.ak 1945eko abenduaren 1ean Jacako apezpiku izendatu zuen eta 1946an Casimiro Morcillok konsagratua zen. 1950eko maiatzaren 13ean Gasteizko gotzain eta 1954an Sevillako apezpiku bihurtu zen. Sevillako kardinala zen Pedro Segura ez zen Francisco Francoren gustukoa eta Vaticanok bi gotzain mantendu zituen aldi berean alizbarrutian.. Segura hil ondoren artzapezpiku bihurtu eta 1958an kardinal.
1962 eta 1965 artean, Vatikanoko II. kontzilioan eta 1963an eta 1978an hiru konklabetan. 1982an erretiratu zen. Sevillako katedralean lurperatua zen.

## Erreferentziak

* ↑ Time Aldizkaria
* ↑ Paul Preston: "Franco, caudillo de España" 626. orr ISBN 84-9759-477-0

## Kanpo estekak

* (Ingelesez) www.catholic-hierarchy.org
* Datuak: Q978510
* Multimedia: José María Bueno Monreal / Q978510
# José María Cagigal

José María Cagigal Gutiérrez de Ceballos Gutiérrez Alzaga (Bilbo, 1928ko otsailaren 10a - Madril, 1983ko abenduaren 7a) bizkaitar kirol-irakaslea izan zen.

## Biografia

Aita Jesús Cagigal Gutiérrez de Ceballos eta ama Amelia Gutiérrez Alzaga izan zituen. Asunción Villamil bere arreba aktore ospetsua izan zen. Filosofia ikasi ondoren kirol munduan hasi zen lanean. 1959an Citius, Altius, Fortius aldizkaria sortu zuen. Gero politikan sartu eta INEFen sortzaileetako bat izan zen. 1983ko Barajasko istripuan hil egin zen.

## Lan hautatuak

* Hombres y deporte (1957).
* Deporte, pedagogía y Humanismo.
* Deporte, pulso de nuestro tiempo.
* El Deporte en la sociedad actual.
* Deporte y agresión; Deporte espectáculo y acción.
* ¡Oh deporte!.
* Anatomía de un gigante y Cultura intelectual y cultura física.

## Erreferentziak

* ↑ José María Cagigal, el filósofo del deporte, El País, 1983-12-8
* Datuak: Q5685707
# Ajysyt

Ajysyt (Aysyt, Ajsyt, Aysyt edo Ajyhyt; Sakheraz: Айыыһыт Ayııhıt) Jakut turkiarren, Lena ibaiaren Siberiako eskualdeko etniaren, ugalkortasunaren jainkosa da. Izenak "jaiotza emailea" esan nahi du eta "Sehasketako Ama" ere deitzen zaio. Bere izen osoa Ajysyt-ijaksit-khotan da, "Jaiotza eman eta elikatzen duen ama" esan nahi duena. Ajysytek arima zerutik ekartzen du haurraren jaiotzean eta jaiotza bakoitza Patuaren Urrezko Liburuan grabatzen du. Judy Chicagoren The Dinner Party instalazioan agertzen da.

## Zeregina

Ajysyt jaioberri baten arima gidatzearen arduraduna zen eta jaiotza guztietan parte hartzen zuen. Emakumeek Ajysyten laguntza eskatzen zuten, hau eginez erditzean mina arinduko zitzaiela uste zuten. Urrezko liburu bat mantentzen zuen, non jaiotza bakoitza idazten zuen. Mendi tontor batean zegoen zazpi pisutako etxe batean bizi zela esaten zen, eta bertatik munduko patua gidatzen zuela.

## Bertsioak

Jakutek hainbat ajy mota gurtzen zituzten. Nagusia, Nelbey Ajyhyt, seme-alaben jaiotzaren erantzulea da; Dzhyësyëgyëy Toyon eta Kieng Kieli-Baly Toyonek zaldien erreprodukzioaren erantzuleak dira; Isegey Ajyhytek idien ardura du; eta Noruluya jainkosak txakurrak eta azeriak kudeatzen ditu.
Animalien arren jaiotzen ugalkortasunaren jainkoari buruz hitz egiterakoan, zezenak edo zaldiak esaterako, ajysyt hitza gizonezkoa dela ulertzen da. Hala ere, behor edo behi baten jaiotzari buruz hitz egiterakoan, hitza femeninoa da.

## Legendak

Kondairen baten arabera, zuhaitz kosmikoaren sustraietatik agertu zen gazte zurbila baten aurrean; zuhaitza esne laku baten ondoan zegoen. Gazteari bularra eman ostean, honen indarra ehun aldiz areagotzea eragin zuen.
Aisyt Gok-Tengri (Zeruaren jainkoa) eta Toprak Ana (Ama Lurra) jainkoen alaba zen eta beldurrez eta maitasunez miresten zuten. Gaua irudikatzen zuen eta emakume noble gisa irudikatzen zen.

## Erreferentziak

* 1 2 3 1946-, Loar, Julie,. (2011). Goddesses for every day : exploring the wisdom & power of the divine feminine around the world. (1st New World Library ed. argitaraldia) New World Library ISBN 9781577319504. PMC 617591920. (Noiz kontsultatua: 2019-03-15).
* ↑ «Brooklyn Museum: Ajysyt» www.brooklynmuseum.org (Noiz kontsultatua: 2019-03-15).
* ↑ Mifologicheskiĭ slovarʹ. Sovetskai︠a︡ ėnt︠s︡iklopedii︠a︡ 1990 ISBN 5852700320. PMC 22244926. (Noiz kontsultatua: 2019-03-15).
* ↑ 1941-, Jordan, Michael,. (2004). Dictionary of gods and goddesses. (2nd ed. argitaraldia) Facts on File ISBN 0816059233. PMC 55600650. (Noiz kontsultatua: 2019-03-15).

## Kanpo estekak

* Datuak: Q2671904
# Ak-Chin Village (Arizona)

Ak-Chin Village Ameriketako Estatu Batuetako erroldak esleitutako leku bat da. Pinal konderrian dago, Arizona estatuan. 884 biztanle ditu, 27,418017 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q2400542
# Ajuria (argipena)

Ajuria izenak hainbat adiera du:
* Ajuria izen ofizialez, baina euskaraz zuzen Aiuria, Muxikako auzoa da.
* Ajuria-Enea edo Ajuriaenea, Gasteizko jauregia, EAEko lehendakariaren etxebizitza ofiziala.
* Ajuria y Urigoitia, Asparrenako enpresa ohia
Ajuria euskal deitura ere bada, pertsona hauena adibidez:
* Serafín Ajuria (1879-1937), Arabako enpresaria.
* Ibon Ajuria (txirrindularia) (Izurtza, 1971)
* Ibon Ajuria (bertsolaria, Gernika, 1977)
# Ajvar

Ajvar ('ajvar ahoskatua) batez ere piper gorriz, berenjenaz, baratxuriz eta piperbeltzez egindako ongailua da. Oso ezaguna da Balkanetako sukaldeetan, batez ere Ipar Mazedonian eta Serbian. Piperretako kapsaizina-kontzentrazioaren eta erantsitako kantitatearen arabera, gozoa edo mina (arruntena) izan daiteke, edo oso zorrotza. Ajvar hitza turkierazko havyar hitzetik dator, "arraba gazituak" esan nahi duena eta kabiarrarekin partekatzen du etimologia.

## Prestaketa

Prestaketa ez da zaila, eta zeregin nagusia piperrak eskuz zuritzea da. Tradizionalki, udazkenaren erdialdean egiten dute lan hori, barazkiak gorenean daudenean. Prestatu ondoren, kristalezko potoetan gordetzen dute, eta urtean zehar kontsumitzen dute (etxe gehienetan erreserbak udaberrira arte iristen ziren; horregatik, neguko otorduekin lotzen da). Askotan, lagunen, bizilagunen eta senideen laguntzarekin egiten zen lan hori.

## Erreferentziak

* ↑ (Ingelesez) «How to Make Serbian Vegetarian "Caviar" or Ajvar» The Spruce Eats.

## Kanpo estekak

* Datuak: Q413449
* Multimedia: Ajvar / Q413449
# Ajuricaba

Ajuricaba Brasilgo udalerri bat da, Rio Grande do Sul estatuan kokatua. 6.720 biztanle ditu 323,239 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q413408
* Multimedia: Ajuricaba / Q413408
# Ajuterique

Ajuterique Hondurasko Comayagua departamenduko udalerri bat da. 60 km²ko azalera du eta 2013ko datuen arabera 11184 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q762654
# Ajuuraan

Ajuuraan edo Ajuran Erdi Arotik aurrera existitu zen (13. eta 17. mendeen artean) eta Indiarekin itsasoko merkataritza kontrolatu zuen somaliar erresuma bat izan zen. Afrikako Adarrean zegoen, Somalia eta Etiopia estatu modernoen lurraldeetan.

## Ezaugarriak

Erresumak administrazio oso zentralizatua eta indar armatu sendoak zituen. Horri esker, mendebaldetik Otomandar Inperioaren inbasioari eta ekialdetik portugaldarren esplorazio konkistatzaileei eutsi zien.
Erasoen ostean, merkataritza bideak berreraiki edo indartu egin ziren. Ekialdeko eta Hego-ekialdeko Asiako, Europan, Ekialde Hurbileko, Iparraldeko eta Ekialdeko Afrikako aberatsekin merkataritza loratu zen, batez ere kostaldeko eremuetan.
Erresumak eraikinetan ondarea utzi zuen. Gaztelu eta jauregien hondakinek horren lekuko dira, batez ere gaur egungo Somalia hegoaldean. Hondakin horiem artean daude zutabe monumentalezko hilobiak, nekropoliak eta hiri hondatuak daude.
Ajuuraanen agintaldi aroan, Afrikako Adarrean asko Islamera bihurtu ziren. Errege familiak, Garen etxeak, horretaz aprobetxatu eta bere nagusitasuna zabaldu zuen merkataritza, aliantza eta gerren konbinazioaren bidez.
Ajuuraanen aberastasun eta botere iturrietako bat uraren kontrola izan zen, Shebelle eta Jubba ibaien urak monopolizatzen baitzituen estatuak. Gaur egungo putzu eta zisterna asko Ajuuraane sortuak dira. Afrikako Adarreko zenbait lekutan estatu zahar hartako nekazaritza eta zerga sistemek iraun zuten XIX. mendea bitartean.
17an mendean altxamenduak izan ziren, eta mende amaiera aldera inperioa oinordeko hainbat estatutan desegin zen. Ezagunena Gelediko Sultanerria izan zen, dudarik gabe.

## Kanpo estekak

* Datuak: Q862532
* Artikulu hau, osorik edo zatiren batean, alemanezko Wikipediako «Sultanat Ajuran» artikulutik itzuli da; zehazki, 2021-08-21eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
# Ajuva

Ajuva (errusieraz Айюва) Errusia iparraldean dagoen Komi errepublikako ibai bat da. Eskuinaldeko ibarretik Izhma ibaiaren ibaiadarra da, eta, ondorioz, Petxora ibaiaren arroan dago. Izhmarekin Sosnogorsken batzen da.

## Geografia

Ajuva ibaia Timan mendilerroan jaiotzen da. 193 kilometroko luzera du eta 2.950 kilometro karratuko arroa bustitzen du. Ibaiaren ertzean eta gertu fosil aztarnategi handiak topatu dira, bereziki iktiosauro eta dinosauroenak. Bere behe zatian bauxita mineral ateratzeak daude.

## Kanpo estekak

* Datuak: Q2030102
# Ajuriaenea

Ajuriaenea Gasteizko (Araba) jauregi bat da, Euskal Autonomia Erkidegoko lehendakariaren bizileku ofiziala dena.

## Kokalekua

Frai Frantzisko Vitoria pasealekuan dago, Mendizorrotza auzoan.

## Ordutegia

Ajuria Enea jauregia Lehendakariaren egoitza ofiziala da eta, beraz, sarbidea mugatuta dago.

## Izena

Izena Ajuria familiak eraikiarazi zuelako du.
* Elurpean.
* Xehetasuna.
* Ikuspegi orokorra.
* Lehendakariaren egoitzako sarrera nagusia.

## Historia

1920an, Serafin Ajuria industrialariaren eskariz, Alfredo Baeschlin suitzar arkitektoak eta Hilarión San Vicente kontratistak eraiki zuten. Ajuria familiaren bizilekua izan ostean, 1966an Serora Eskolapioen erlijio-ordenak ikastetxe bihurtu zuen. Sei urte geroago, Arabako Foru Aldundiak bere egin zuen Euskal Artearen Museoa bertan jartzeko.
1980ko urriaren 13an Eusko Jaurlaritzak erosi egin zion jauregia aurreko jabeari, Arabako Foru Aldundiari, hain zuzen ere. Urte horretan, Karlos Garaikoetxea, Espainiako Trantsizioaz geroztik lehenengo lehendakaria, bertan ofizialki bizitzen hasi zen.
Aldiz, lehendakariak eta sailburuek lan egiten duten eraikina Lehendakaritza da.

## Eraikina

Kanpoko itxurak euskal estiloko elementu arkitektoniko guztiak ditu: Marku-multzo bikoitza, beheko solairuan; balkoidun hutsuneak eta osagai heraldikoak dituzten hiru leihate nagusi bateratu, lehen solairuan; erdi-puntuko arkudun leihoak eta goian ostiko-arkuak dituzten eskantzu zilindrikoak, goiko solairuan; eta goian zerura begira dauden pinakulu ederrak dituen hegal zabala, teilatuan.

## Erreferentziak

* ↑ «Ajuria Enea», Eusko Jaurlaritzako Lehendakaritzaren webgunea. Noiz kontsultatua: 2013-06-20.
* ↑ Euskaltzaindiak 2000ko irailean argitaraturiko «Toponimia txikia arautzeko irizpideak» izeneko separatan, loturik agertzen da beti «-ene(a)»: Zabaletaenea, Lubienea, Txartikuenea... eta, beraz, irizpide hori aplikatuz, Ajuriaenea behar du izan.

## Ikus, gainera

* Lehendakaritza
* Eusko Jaurlaritzaren egoitza
* Eusko Legebiltzarraren eraikina
* Eusko Jaurlaritza

## Kanpo estekak

* Ajuriaenearen web orri ofiziala
* Ajuria Enea. Euskadiko Turismo Bulegoaren webgunea (Gaztelaniaz)
* Datuak: Q2828884
* Multimedia: Ajuria Enea / Q2828884
# José María Pascual del Pobil

José María Forner Pascual del Pobil Martos (Alacant, 1847ko azaroaren 28a - Madril, 1929ko apirilaren 24a) espainiar aristokrata eta politikaria izan zen.
Hasieran errepublikanoa bazen ere, Alderdi Liberal-Kontserbadorean sartu zen. 1913 eta 1914 artean Bizkaiko gobernadore zibila izan zen.

## Erreferentziak

* ↑ (Gaztelaniaz) Paniagua Fuentes, Javier; Piqueras, J.A.. (2005). Diccionario Biográfico de Políticos Valencianos, 1810- 2005. Valentzia: Institut Alfons el Magnànim, 420 or. ISBN 9788495484802..
* Datuak: Q57645228
# José María Obando

José María Ramón Obando del Campo (Güengüé, Corinto, 1795eko abuztuaren 8a-Cruz Verde, El Rosal, 1861eko apirilaren 29a) militar eta politikari neogranadar bat izan zen, 1831n Granada Berriko Errepublikako presidenteorde arduraduna eta 1853 eta 1857 artean presidente aukeratua. Popayáneko apaiztegian eta Caucako Unibertsitatean ikasi zuen.

## Kanpo estekak

* Datuak: Q1318147
* Multimedia: José María Obando / Q1318147
# José María Otamendi

José María Otamendi Matxinbarrena (Donostia, 1885eko urtarrilaren 2a - Madril, 1959ko martxoaren 5a) gipuzkoar ingeniaria izan zen. Anaiekin batera, Madrilgo metroaren sorreran parte hartu zuen.
* Datuak: Q5943283
* Multimedia: José María Otamendi Machimbarrena / Q5943283
# José María Palacín

José María Palacín Salgado (Donostia, 1964ko azaroaren 25a - ) euskal txirrindulari ohia da. 1987 eta 1989 artean txirrindulari profesionala izan zen eta ez zuen garaipenik lortu. Afizionatuetan Bizkaiko Bira irabazi zuen. Javier bere anaia txirrindularia ere bazen.

## Palmaresa

1986
* Bizkaiko Bira
* 3. Bidasoko Itzulian

## Emaitzak lasterketa nagusietan

| Lasterketa | 1987 | 1988 | 1989 |
| Italiako Giroa | 130. | - | - |
| Frantziako Tourra | - | - | - |
| Espainiako Vuelta | - | - | UT |
| Txirrindularitzako Munduko Txapelketak | - | - | - |

## Taldeak

* Zahor Chocolates (1987-1988)
* Puertas Mavisa (1989)

## Erreferentziak

José María Palacín - ProCyclingStats
* ↑ www.urtekaria.com

## Kanpo estekak

José María Palacín - ProCyclingStats
* Datuak: Q2093462
# José María Olabarri Massino

José María Olabarri Massino (Bilbo, 1849ko otsailaren 4a - 1924ko apirilaren 2a) Bizkaiko enpresarioa izan zen.

## Biografia

Pascual Olabarri Aldana eta Madgalena Massino Leraren semea, bere aitaren negozio gehienak herentzian jaso zituen. Gainera, Manuela Zubiria Ybarrarekin ezkondu zen, Cosme Zubiriaren eta Prudencia Ybarra Gutiérrez de Cabiedesen alaba, Ybarra familiako kidea, bere fortuna gehiago handituz.
Bere aitak Santa Ana de Bolueta enpresan zuen ordezkaritza eskuratu zuen. Tubos Forjadosen kontseilaria izan zen 1897an, Bilboko Labe Garaietakoa 1898-1902 artean eta Bizkaiko Labe Garaiak enpresakoa 1903 arte. Labe Garaietako kontseilutik dimisioa eman zuen, ez zitzaiolako etikoa iruditzen bere konpetentzia zen Boluetako enpresako zuzendaria izatea aldi berean.
Minas de Soto, Laguna de Salinas, S.A., Minas de Carracedo, Euskaria, Hullera Vasco-Leonesa eta Talleres Ibaizabal, Talleres del Miravalles eta Alambres del Cadagua enpresetan ere interesak zituen.
1894an Campo Volantin pasealekuan etxe bat enkargatu zion Julián Zubizarreta Usatorre arkitektoari, gaur egun Bilboko Portuaren Agintaritzaren egoitza dena eta Olabarri jauregia izenarekin ezagutzen dena. 1903an beste bat eskatu zion Cecilio Goytia arkitektoari Areetan.
Hainbat elkarteko kide izan zen, eta Club Marítimo del Abraren sortzaileetako bat zen.

## Erreferentziak

* 1 2 3 4 «José María Olábarri Massino» dbe.rah.es (Noiz kontsultatua: 2020-09-28).
* 1 2 (Gaztelaniaz) Joaquin. (2019-02-08). «La residencia Olábarri, un palacio de la industrialización que se salva, de momento, en Bilbao» AVPIOP (Noiz kontsultatua: 2020-09-28).
* ↑ (Ingelesez) «OLABARRI JAUREGIA» www.bilbaoturismo.net (Noiz kontsultatua: 2020-09-28).

## Kanpo estekak

* Datuak: Q99690245
# José María Plá

José María Plá Machado (Maldonado, 1794ko urriaren 15a - Montevideo, 1869ko apirilaren 23a) Colorado Alderdiko politikari uruguaitar bat izan zen. 1856an bitarteko Errepublikako Presidentea izan zen.

## Kanpo estekak

* Datuak: Q889187
# José Ramón Eizmendi

José Ramón Eizmendi Urdangarin (Ikaztegieta, 1960ko abuztuaren 29a) gipuzkoar futbolari ohi eta entrenatzailea da, erdilari gisa aritzen zuena. Francisco Javier Eizmendiren anaia da.

## Ibilbidea

| Kluba | Urtea(k) |
| Real Sociedad B | 1978-1983 |
| Real Sociedad | 1981-1982 |
| Club Deportivo Tenerife | 1983-1984 |
| Real Oviedo | 1984-1987 |
| Xerez Club Deportivo | 1987-1991 |

## Kanpo estekak

* Datuak: Q5944914